joelniklaus/EU_Wikipedias huggingface dataset:
Green Card (liikennevakuutus)

Vihreä kortti eli Green Card on vakuutusyhtiön antama, kansainvälinen todistus voimassa olevasta liikennevakuutuksesta ajoneuvolle. 

Ajoneuvolla rekisteröintimaan ulkopuolella liikuttaessa vihreä kortti tulee olla mukana ajoneuvossa. Todistuksella voidaan osoittaa esimerkiksi rajaviranomaisille liikennevakuutuksen voimassaolo. Lisäksi vihreä kortti tulee näyttää mahdollisen liikennevahingon sattuessa.

Vihreä kortti on voimassa lähes koko Euroopassa sekä joissakin Lähi-idän ja Pohjois-Afrikan maissa.

Saatu vakuutusturva voi poiketa eri sopimusmaissa toisistaan. Korvaustaso pelkän vihreän kortin kautta saadun vakuutuksen perusteella voi olla Suomeen verrattuna pieni.

Lähteet

Aiheesta muualla 

 Rajavakuutus ulkomaiselle autolle, mikäli ajoneuvon Vihreä kortti -kausi on päättynyt
 Miten vakuutukset ovat voimassa Via Balticalla? (autoliitto.fi)
 Mitä asiapapereita tarvitaan automatkalla Itä-Euroopassa? (autoliitto.fi)
 Automatkailu (lahivakuutus.fi)
 Matkustatko ulkomaille? (op.fi)
 Kun matkustat ulkomaille omalla ajoneuvolla (if.fi)
 Ulkomailla autoilevan opas (pdf)  (if.fi)

Vakuutukset
Tieliikenne
Matkustusasiakirjat
Rajavalvonta
Trash (Black Riverin albumi)

Trash on puolalaisen sludge metal -yhtye Black Riverin kokoelma-albumi, joka on julkaistu vuonna 2010. Albumi koostuu yhtyeen kahden edellisen studioalbumin nauhoituksissa yli jääneistä kappaleista.

Kappaleet

Arvostelut 
 Magazyn Gitarzysta:

Lähteet

Aiheesta muualla 
 

Vuoden 2010 kokoelma-albumit
Black Riverin albumit
M/S Skandia

M/S Isla de Cubagua (entiseltä nimeltään M/S Skandia) oli alus, jonka Silja Line tilasi ensimmäiseksi varsinaiseksi autolautakseen. Se laskettiin vesille  28. marraskuuta 1960 Helsingin Wärtsilän telakalta. Lautassa oli ensimmäisenä Suomessa läpiajettava autokansi, johon mahtui 175 henkilöautoa ja 20 kuorma-autoa. Suunnittelussa oli panostettu myös viihteeseen; aluksessa oli esimerkiksi elokuvateatteri, ravintoloita ja iso taxfree-myymälä. 

Skandia liikennöi vuodesta 1961 Turun ja Tukholman välisellä reitillä, kunnes alus myytiin vuonna 1974 Venezuelaan nimellä Isla de Cubagua.

Rakentaminen 
Alus tilattiin Wärtsilän Hietalahden telakalta Helsingistä. Sen köli laskettiin telakkanumerolla 369, ja se laskettiin vesille 28. marraskuuta 1960. Se luovutettiin 10. toukokuuta 1961 Siljalle.

Käyttöhistoria 
Alus liikennöi 28. toukokuuta alkaen Turusta Maarianhaminan kautta Norrtäljeen. Vaikean jäätilanteen vuoksi aluksen määräsatamana oli 20. helmikuuta – 2. maaliskuuta 1963 Tukholma. Alus oli poissa liikenteestä 16.–31. maaliskuuta, mutta se palasi reitilleen Turusta Norrtäljeen. Alus oli telakalla huollettavana 4.–23. syyskuuta 1965, minkä jälkeen se palasi Ruotsin ja Suomen väliseen liikenteeseen.

Silja Line päätti 4. joulukuuta 1973 poistaa palveluksestaan sisarukset Skandian ja Nordian, jotka ankkuroitiin Turkuun odottamaan kohtaloaan. Skandia myytiin syyskuussa 1974 Pampatariin Venezuelaan rekisteröidylle Naviera Oriental C.A.:lle, joka kastoi sen Isla de Cubaguaksi. Alus sijoitettiin Puerto la Cruzin ja Isla de Margaritan väliseen liikenteeseen. Aluksen hallinta siirrettiin vuonna 1980 Consolidata de Ferry CA:lle Caracasiin.

Uppoaminen Atlantilla 
Alus myytiin maaliskuussa 1986 tuntemattomalle kreikkalaiselle varustamolle. Kun alusta hinattiin Atlantilla Puerto La Cruzista Pireukseen, se sai vuodon. Vuoto laajeni niin suureksi, että lautta upposi lähellä Madeiraa.

Lähteet

Aiheesta muualla 
 www.valkeatlaivat.net

Tallink Siljan entiset alukset
Dokuzparan piiri

Dokuzparan piiri (, lezgiksi Докъузпара район, Dokuzpara raion) on kunnallinen itsehallintoalue Dagestanin tasavallassa Venäjällä. Sen pinta-ala on 376,9 neliökilometriä. Lisäksi siihen kuuluu 57,0 neliökilometrin alue Tarumovkan ja 18,2 neliökilometrin alue Derbentin piirissä. Asukkaita on 14 900 henkeä (vuonna 2010).

Dokuzparan piiri on perustettu vuonna 1934. Vuonna 1960 sen alue liitettiin Ahtyn ja Magaramkentin piireihin. Uudelleen Dokuzparan piiri perustettiin vuonna 1993.

Piiri sijaitsee Dagestanin eteläosan vuoristoseudulla. Se rajoittuu pohjoisessa ja idässä Magaramkentin piiriin, etelässä ja kaakossa Azerbaidžanin tasavaltaan sekä lännessä Ahtyn piiriin. Etelärajana toimii Kaukasuksen pääharjanne. Seudun halki virtaa Samurjoki. Piirin alueella sijaitsee Venäjän eteläisin kohta, Bazardjuzjun vuori.

Piiriin kuuluu 8 maalaiskuntaa: Kaladžuh, Karakjure, Kiler, Kuruš, Mikrah, Miskindža, Novoje Karakjure ja Usuhtšai. Hallinnollinen keskus on Usuhtšain kylä, josta on 225 kilometriä tasavallan pääkaupunkiin Mahatškalaan. Asutuskeskuksia on yhteensä 16. Ahtyn, Rutulin ja Hivin piirien asukkaiden vuonna 1967 perustama Avadanin kylä sijaitsee Derbentin piirin alueella. Vuoden 2002 väestönlaskennan mukaan piirin asukkaista 93,5 % on lezgejä, 2,7 % rutuleja, 1,6 % aguleja ja 1,6 % venäläisiä. Kaupunkiväestöä ei ole.

Seudun pääelinkeino on maatalous, joka on erikoistunut rehukasvien, vihannesten ja hedelmien viljelyyn sekä karjanhoitoon. Tekipirkentissä on maailman ainoa lähdeveden voimalla toimiva vesivoimalaitos. Piirin kautta kulkee Ahtyn ja Rutulin piireihin johtava asfaltoitu maantie.

Piirissä toimii neljä lastentarhaa ja 11 koulua. Kulttuurilaitoksia ovat kaksi taidekoulua, 11 kerhotaloa ja 10 kirjastoa. 

Nähtävyyksiin kuuluu 900-luvun tienoilla rakennettu Karakjuren moskeija, Tepikirkentin moskeijat ja mausoleumi, Erenlarin pyhiinvaelluspaikka sekä vuorikiipeilyreitit.

Paikallislehtenä ilmestyy lezginkielinen Erenlardin ses (”Erenlarin ääni”).

Lähteet

Aiheesta muualla
 Dokuzparan piiri Dagestanin presidentin sivustolla 
 Dokuzparan piiri Dagestanin hallituksen sivustolla 

Dagestanin piirit
Yellowstonen maanjäristys 1959

Yellowstonen maanjäristys tapahtui 17. elokuuta 1959 eteläisessä Montanassa. Järistystä seurasi valtavan maanvyöryn, joka surmasi 28 ihmistä ja aiheutti tieverkolle ja metsille 11 miljoonan dollarin vahingot. Maanvyörymä tukki Madison-joen virtauksen, mistä seurasi melkein 53 metriä syvän Quake-järven muodostuminen. Järistys, joka aiheutti Yhdysvaltain luoteisosien pahimmat maanvyörymät sitten vuoden 1927, huomattiin myös Wyomingissa ja Idahossa.

Amerikan Punainen Risti, Pelastusarmeija ja useat muut kansalliset ja paikalliset järjestöt lähettivät apua maanjäristyksen uhreille. Montanan ja Idahon kansalliskaartit hälytettiin myös paikalle.

Vaikutus

Hebgen Laken alueella useat kesämökit vaurioituivat, maanteihin tuli murtumia ja episentrumin lähistöllä kolme siltaa vahingoittui pahasti. Yellowstonessa ilmaantui uusia geysireitä ja monet kuumat lähteet tulivat mutaisiksi.

Lähteet

Vuoden 1959 maanjäristykset
Maanjäristykset Yhdysvalloissa
Montana
Idaho
Wyoming
Maanjäristys 1959
Nomad

Nomad on puolalainen death metal -yhtye, jonka on perustanut Patrick Bleyzabel vuonna 1994 Opocznossa, Puolassa. Vuoteen 2007 mennessä yhtye on julkaissut neljä studioalbumia ja yhden demon.

Diskografia
Studioalbumit
 
 
 
 
 

EP:t
 

Demot

Kokoonpano
 Bleyzabel – laulu
 Patrick – kitara
 Nameless – kitara
 Hydrant – bassokitara
 Domin – rummut

Entiset jäsenet
 Christian – laulu (1994–1997)
 David – kitara (1996–1999)
 Herman – bassokitara (1994–2004)
 Marek – rummut (1994–1996)
 Piotr "Pienał" Pęczek – rummut (1996–1999)
 Rodzyn – rummut (1999–2001)

Lähteet

Puolalaiset death metal -yhtyeet
Aurela Gaçe

Aurela Gaçe (s. 16. lokakuuta 1974 Llakatundi, Albania) on albanialainen laulaja. Gaçe on voittanut Festivali i Këngësin kolme kertaa vuosina 1999, 2001 ja 2010. Gaçe edusti Albaniaa vuoden 2011 Eurovision laulukilpailussa kappaleellaan Feel the Passion. Esitys ei päässyt kilpailun semifinaalista finaaliin.

Diskografia

Singlet
 Hape Veten (2007)
 Mu thane syte (2009)
 Jehonë (2009)
 Bosh (2009)
 Origjinale (2010)

Lähteet

Albanialaiset laulajat
Vuonna 1974 syntyneet
Elävät henkilöt
Albanian euroviisuedustajat
Vuoden 2011 euroviisuedustajat
Bostonin pörssi

Bostonin pörssi (The Boston Stock Exchange (nykyisin NASDAQ OMX BX) on paikallinen pörssi, joka sijaitsee Bostonissa, Massachusettsissa. Se on kolmanneksi vanhin arvopaperipörssi Yhdysvalloissa ja se perustettiin vuonna 1834. 

2. lokakuuta vuonna 2007 Nasdaq osti Bostonin pörssin 61 miljoonalla Yhdysvaltain dollarilla.

Lähteet

Aiheesta muualla 

 Naddaq/Bostonin pörssin kotisivut

Arvopaperipörssit
NASDAQ OMX Group
Dominion – Valtakunta

Dominion – Valtakunta on Donald X. Vaccarinon suunnittelema ja Rio Grande Gamesin julkaisema korttipeli. Se julkistettiin Spiel -pelitapahtumassa vuonna 2008 ja se on sittemmin julkaistu useilla kielillä. Pelin tarkoituksena on koota korttipakka saatavilla olevista korteista ja saavuttaa mahdollisimman paljon pisteitä ennen vastustajiaan. Korteissa on keskiaikainen teema, joka ei näy pelissä muuten. Dominionille on myönnetty Spiel des Jahres ja Deutscher Spiele Preis -palkinnot. Suomessa se valittiin Vuoden peliksi aikuisten peli -kategoriassa vuonna 2009.

Lisäosat 

Dominionille on julkaistu 13 lisäosaa, joista tähän mennessä suomenkielisenä versiona 10.

 Hovin juonet, 2009
 Kaukaiset rannat, 2009
 Alkemia, 2010
 Nousukausi, 2010
 Elonkorjuu, 2011
 Rajaseudut, 2012
 Katovuodet, 2013
 Killat, 2014
 Seikkailut, 2015
 Keisarikunta, 2016
 Nocturne, 2017, ei suomennettu
 Reneissance, 2018, ei suomennettu
 Menagerie, 2020, ei suomennettu
Erikoiskorttipakkaa käyttävät korttipelit
Strategiakorttipelit
Kilpapelit
TRON: Legacy (soundtrack)

TRON: Legacy on Daft Punkin säveltämä Tron: Perintö -elokuvan soundtrack-albumi, joka julkaistiin 6. joulukuuta 2010.

Kappaleet 

 Overture
 The Grid 
 The Son Of Flynn
 Recognizer
 Armory
 Arena 
 Rinzler
 The Game Has Changed
 Outlands
 Adagio For Tron
 Nocturne
 End Of Line
 Derezzed
 Fall
 Solar Sailer
 Rectifier
 Disc Wars
 C.L.U.
 Arrival
 Flynn Lives
 Tron Legacy (End Titles)
 Finale

Bonuskappaleet

 ENCOM, Part I
 ENCOM, Part II
 Round One
 Castor
 Reflections
 Father and Son
 Outlands, Part II
 Sea of Simulation
 Sunrise Prelude

Aiheesta muualla 
 TRON: Legacy discogs.com -sivustolla

Vuoden 2010 soundtrackit
Daft Punkin albumit
Asylum (Disturbedin albumi)

Asylum on Disturbedin viides studioalbumi, joka julkaistiin 31. elokuuta 2010. Albumin julkaisupäivän jälkeen Disturbed aloitti Asylum Tour -kiertueen. Albumista julkaistiin myös rajoitettu painos, joka sisältää bonuskappaleet ”Down with the Sickness (live)” ja ”Stricken (live)” sekä Decade of Disturbed -DVD:n.

Asylum sijoittui Billboard-listalla ensimmäiseksi ja myi kultaa Yhdysvalloissa. Suomen albumilistalla albumi sijoittui toiseksi ja pysyi listalla seitsemän viikkoa.

Kappaleet

Kokoonpano 
 David Draiman – laulu
 Dan Donegan – kitara, taustalaulu
 John Moyer – basso, taustalaulu
 Mike Wengren – rummut, taustalaulu

Arvostelut 
 Metacritic: 70/100
 About.com: 
 AllMusic: 
 Entertainment Weekly: B–

Lähteet 

Vuoden 2010 albumit
Disturbedin albumit
Yksinäinen nainen

Yksinäinen nainen on intialainen elokuva vuodelta 1964. Se perustuu Rabindranath Tagoren pienoisromaaniin "Nastanirh".

Tarina sijoittuu 1800-luvun loppupuolen Kalkuttaan. Sen päähenkilönä on sivistynyt, mutta ikävystynyt kustantajan rouva.

Näyttelijät
Madhabi Mukherjee	-  Charulata, ikävystynyt kustantajan rouva
Sailen Mukherjee	- Bhupati, kiireinen kustantaja
Soumitra Chatterjee- Amal, Bhupatin serkku

Lähteet 

Vuoden 1964 intialaiset elokuvat
Intialaiset romaaneihin perustuvat elokuvat
Intialaiset draamaelokuvat
Satyajit Rayn ohjaamat elokuvat
Bengalinkieliset elokuvat
Intialaiset mustavalkoelokuvat
Partille

Partille on samannimisen Partillen kunnan keskustaajama Länsi-Ruotsissa, Länsi-Götanmaan läänissä lähellä Göteborgia. Göteborgin taajama ulottuu kuntarajan yli Partilleen. Partillessa asui vuoden 2010 lopussa 29 444 Göteborgin taajamaan luettavaa asukasta.

Lähteet

Aiheesta muualla

 Partillen kunnan kotisivut

Ruotsin kuntien keskustaajamat

en:Partille Municipality
Falstaff (elokuva)

Falstaff on Orson Wellesin ohjaama elokuva vuodelta 1966. Se perustuu katkelmiin viidestä William Shakespearen näytelmästä. Welles itse esittää Sir John Falstaffia, Keith Baxter on prinssi Hal, sittemmin kuningas Henrik V ja John Gielgud nähdään  Henrik IV:n roolissa. Jeanne Moreau vilahtaa cameo-roolissa Doll Tearsheetina.

Lähteet

Aiheesta muualla 
Orson Welles’s FALSTAFF: One of the Greatest Movies Ever Made Wellesnet

Vuoden 1966 espanjalaiset elokuvat
Orson Wellesin ohjaamat elokuvat
Espanjalaiset draamaelokuvat
Sveitsiläiset elokuvat
Vengeance

Vengeance viittaa muun muassa seuraaviin:

 Night of Champions, tapahtuman nimi oli vuosina 2001-2007 Vengeance
 Vengeance Rising, on yhdysvaltalainen yhtye, alun perin nimeltään Vengeance
 Lady Vengeance, vuonna 2005 valmistunut eteläkorealainen elokuva
 Zacky Vengeance (s. 1981), Avenged Sevenfold -yhtyeen kitaristi
 Vengeance, New Model Armyn albumi vuodelta 1984

Britannian kuninkaallinen laivasto
 HMS Vengeance (1758), 28-tykkinen kuudennen luokan alus
 HMS Vengeance (1774), Royal Oak -luokan 74-tykkinen kolmannen luokan linjalaiva
 HMS Vengeance (1793), tykkivene
 HMS Vengeance (1800), 38-tykkinen viidennen luokan alus
 HMS Vengeance (1824), 84-tykkinen toisen luokan linjalaiva
 HMS Vengeance (1899), Canopus-luokan taistelulaiva
 HMS Vengeance (R71), Colossus-luokan lentotukialus
 HMS Vengeance (S31), Vanguard-luokan ydinsukellusvene
Henry Tizard

Sir Henry Thomas Tizard (23. elokuuta 1885 Gillingham, Englanti – 9. lokakuuta 1959 Fareham, Englanti) oli englantilainen kemisti, keksijä ja Lontoon Imperial Collegen rehtori. Hän oli myös merkittävä tiedevaikuttaja, jonka johtama valtuuskunta teki tiedevaihtoa Yhdysvalloissa toisen maailmansodan aikana.

Ura 
Valmistumisensa jälkeen Tizard aloitti Royal Institutionissa vuonna 1909. Hän tutki indikaattorien värinmuutosta. Vuodet 1911–1914 hän opetti Oriel Collegessa. Ensimmäisen maailmansodan syttymisen jälkeen Tizard liittyi kuninkaalliseen linnoitustykistöön, mutta jo vuonna 1915 hän siirtyi vastaperustettuun kuninkaallisiin lentojoukkoihin. Sodan jälkeen hän palasi Oxfordin Oriel Collegeen, ja hänestä tuli vuonna 1920 yliopiston kemiallisen termodynamiikan apulaisprofessori.

Tizardista tuli Imperial Collegen rehtori vuonna 1929. Hän toimi virassa vuoteen 1942. Hänellä on merkittävä asema yliopiston historiassa, sillä hänen aikanaan oppilaitos laajeni merkittävästi. Hän hankki Harlingonin läheltä maita yliopiston urheilukentäksi, ja hän oli luomassa South Kensingtonin kampusaluetta, jonka paikka oli jo suunniteltu muuhun käyttöön.

Vuonna 1922 Tizard nimettiin hallituksen tieteellisen ja teollisen tutkimusosaston apulaisjohtajaksi, ja vuonna hän 1927 hän nousi osaston johtoon. Tizard kuului myös aeronautiikan tutkimuskomiteaan, jonka puheenjohtajana hän toimi 1933–1943. Vuonna 1932 Tizard aloitti kansallista ilmapuolustusta tutkivan komitean johdossa. Hänen ansiostaan Robert Watson-Wattin ehdottama tutkajärjestelmä otettiin käyttöön Yhdistyneessä kuningaskunnassa ja saatiin toimintavalmiiksi ennen toista maailmansotaa.

Tizard esitti vuoden 1940 alussa, että brittiläiset tekisivät informaatiovaihtoa Yhdysvaltain kanssa tutka-asioissa. Tämä hyödyttäisi myös brittejä sotatoimissa, sillä Yhdysvalloissa oli huomattavasti paremmat tuotantomahdollisuudet. Vaikka Winston Churchill ja Watson-Watt olivat ehdotusta vastaan, Tizard lähetti ystävänsä Archibald Hillin Washingtoniin tutkimaan vaihtokaupan mahdollisuutta. Hillin raportti oli positiivinen, ja Tizardin johtama valtuuskunta saapui Washingtoniin 12. syyskuuta. Neuvottelut olivat onnistuneet, ja vaihtokaupan merkittävin osa oli brittien kehittämä ontelomagnetroni, joka joudutti Yhdysvaltain tutkatutkimusta.

Lähteet

Viitteet 

Brittiläiset kemistit
Rehtorit
Vuonna 1885 syntyneet
Vuonna 1959 kuolleet
Kuolema saapuu yöllä

Kuolema saapuu yöllä (Dead of Night) on brittiläinen kauhuelokuva vuodelta 1945. Se koostuu viidestä episodista. Michael Redgrave esittää vatsastapuhujaa synkän nuken kanssa. Elokuva on arvioitu parhaiden brittiläisten kauhuelokuvien joukkoon. Elokuva ei varsinaisesti ole antologia-elokuva, sillä osioita yhdistää toisiinsa kehystarina (tällaista elokuvatyyppiä kuvataan usein nimellä portmanteau-elokuva). Kehystarina nivoo yhteen viisi muuta osiota. Osiot ovat nimeltään The Haunted Mirror, The Ventriloquist’s Dummy, The Hearse Driver, Christmas Party ja Golfing Story). Basil Dearden ohjasi kehystarinan ja osion The Hearse Driver. Alberto Cavalcanti ohjasi ostio Christmas Party ja The Ventriloquist’s Dummy. Robert Hamer ohjasi osion The Haunted Mirror ja osion Golfing Story ohjasi Charles Crichton.

Näyttelijöitä

Lähteet 

Vuoden 1945 elokuvat
Brittiläiset kauhuelokuvat
Charles Crichtonin ohjaamat elokuvat
Episodielokuvat
Basil Deardenin ohjaamat elokuvat
Liahona (lehti)

Liahona on Myöhempien Aikojen Pyhien Jeesuksen Kristuksen kirkon virallinen lehti. Lehti on saanut nimensä Mormonin kirjassa mainitusta Liahonasta, joka oli eräänlainen kompassin tapainen suunnannäyttäjä. Koska Liahona osoitti uskollisille oikean suunnan, pidetään sitä Mormonin kirjassa myös Kristuksen vertauskuvana. Myös kirkon lehden tulisi sen oman ymmärryksen mukaan ohjata ihmisiä oikeaan.

Vuoteen 1998 Myöhempien Aikojen Pyhien Jeesuksen Kristuksen kirkon lehti tunnettiin Suomessa nimellä Valkeus. Valkeus alkoi ilmestyä vuonna 1948. Englanninkielinen Liahona tunnettiin vuoteen 1995 nimellä Tambuli, muun kielisillä lehdillä oli omat nimensä. Vuonna 1999 siirryttiin kaikkialla maailmassa yhtenäiseen nimikäytäntöön.

Suomenkielinen Liahona ilmestyy kuukausittain, samoin kuin sen englanninkielinen sisarjulkaisukin. Kaikkiaan lehti ilmestyy 51 eri kielellä, julkaisutiheys voi vaihdella yhdestä kahteentoista numeroon vuodessa. Touko- ja marraskuun numeroissa on selostus huhti- ja lokakuussa pidetyistä Kirkon puolivuotiskonferensseista Salt Lake Citystä sekä konferenseissa pidetyt puheet. Muiden kuukausien lehdet sisältävät artikkeleita ajankohtaisista asioista, hengellisiä kirjoituksia sekä Kirkon yleisauktoriteettien pitämiä saarnoja ja puheita. Liahonan artikkelit on tarkoitettu henkilökohtaiseen tutkimiseen, mutta niitä tutkitaan myös pappeuskokouksissa ja kotiopetus- sekä kotikäyntiopetuskäynneillä.

Aiheesta muualla

Liahona-lehden suomenkieliset numerot
Jeesuksen Kristuksen julkaisemat lehdet englanniksi

Mormonismi
Platanthera obtusata

Platanthera obtusata on Pohjois-Amerikassa esiintyvä lehdokkilaji. Lajia esiintyy Kanadassa, Alaskassa ja Yhdysvaltojen pohjoisosissa.

Platanthera obtusatan lähilaji on Skandinavian pohjoisosassa (Lapissa), Venäjän Siperiassa ja Mongoliassa esiintyvä pikkulehdokki (Platanthera oligantha), joka luokitellaan usein myös alalajiksi (P. obtusata subsp. oligantha).

Tällä lehdokilla on yksi lehti ja noin 15 vihertävän kukan muodostama harvahko kukinto. Kukienn mesi houkuttelee pölyttäjiksi hyttysiä ja perhosia. Kasvin korkeus on 5–35 cm.

Lähteet 
 

o
Saharan demokraattinen arabitasavalta

Saharan demokraattinen arabitasavalta  (, ) on osittain tunnustettu valtio, jonka Polisario-organisaatio julisti itsenäiseksi Länsi-Saharan konfliktin aikana vuonna 1976. SDA kontrolloi vaatimastaan alueesta noin 20–25 %. Tätä aluetta kutsutaan SDA:ssa Vapaaksi alueeksi. Virallisesti SDA on osa Länsi-Saharaa, entistä Espanjan siirtokuntaa, joka ei myöskään ole täysin tunnustettu vaan Marokon vaatimaa aluetta.

Yleistä 
Valtio vaatii itselleen koko Länsi-Saharan aluetta, jolta Espanja vetäytyi vuonna 1975. Sitä hallitsee suurimmaksi osaksi Marokko, joka pitää koko Länsi-Saharaa itselleen kuuluvana. Koska tasavallan väliaikaisessa  perustuslaissa osoitettu pääkaupunki El Aaiún sijaitsee Marokon hallitsemalla alueella, maan koilisosassa sijaitseva Bir Lehlu toimii väliaikaisena pääkaupunkina. Hallitus toimii Algerian Tindoufissa olevalta pakolaisleiriltä käsin. Yhdistyneet kansakunnat on ehdottanut, että alueen tulevaisuudesta järjestettäisiin kansanäänestys. Kiistan osapuolet eivät kuitenkaan ole päässeet äänestyksen toteuttamisesta yksimielisyyteen.

Maantiede 

Saharan demokraattinen arabitasavalta vaatii itselleen koko Länsi-Saharan aluetta. Tällä hetkellä sen hallinnassa on noin kolmannes Länsi-Saharasta sekä neljä pakolaisleiriä Tindoufin läheisyydessä. Alueen itäosassa sijaitseva harvaan asuttu, lähinnä aavikosta koostuva alue on erotettu sen länsiosasta Marokon rakentamalla 2700 kilometriä pitkällä hiekkavallilla.

Historia 
Polisario julisti Länsi-Saharan itsenäiseksi 27. helmikuuta 1976.

Marokko ei tunnustanut tasavaltaa ja liitti samana vuonna kaksi kolmannesta alueen pinta-alasta itseensä, ja Mauritania vaati itselleen alueen eteläistä osaa. Mauritanian vetäydyttyä Länsi-Saharasta vuonna 1976 Marokko liitti itseensä myös alueen eteläisen osan.

Vuonna 1991 Marokko ja Polisario solmivat tulitauon, mutta edelleen noin 100 000 länsisaharalaista elää neljällä Tindoufissa sijaitsevalla pakolaisleirillä.

Politiikka 

Länsi-Saharan lopullinen kohtalo on yhä epävarma, koska konfliktin osapuolten välille ei ole vielä saatu yksimielisyyttä eikä Marokko ole suostunut järjestämään asiasta kansanäänestystä. Länsi-Saharan itsenäisyydelle Marokko tarjoaa vaihtoehtona rajattua itsehallintoa. Sekä Yhdistyneet kansakunnat (YK) että Saharan demokraattisen arabitasavallan edustajat pitävät kiinni alkuperäisestä suunnitelmasta.

Afrikan unioni tunnustaa Saharan demokraattisen arabitasavallan. Suurin osa Afrikan unionin ja YK:n jäsenvaltioista ei tunnusta sitä. Tiedot tasavallan tunnustaneista valtioista vaihtelevat lähdekohtaisesti. Vuoden 2010 joulukuussa näistä 46 oli afrikkalaisia ja eteläamerikkalaisia valtioita. Tämän lisäksi 37 valtiota on tunnustanut Länsi-Saharan aiemmin, mutta on joko vetänyt tunnustuksensa takaisin tai keskeyttänyt sen toimeenpanon ennen kansanäänestystä. Useimmat valtiot pitävät kuitenkin Polisariota neuvottelukumppanina ja Länsi-Saharan kansan edustajana.

Lähteet

Aiheesta muualla 

Länsi-Sahara
Nykyiset yksipuoluevaltiot
Pakolaishallitukset
Yhdistyneisiin kansakuntiin kuulumattomat valtiot
Vladimir Zografski

Vladimir Zografski (, s. 14. heinäkuuta 1993 Samokov, Bulgaria) on bulgarilainen mäkihyppääjä. 

Zografski sai hopeaa Euroopan nuorten olympiafestivaaleilla 2009. Junioreiden MM-kilpailuissa 2010 hän sijoittui seitsemänneksi ja voitti seuraavana vuonna junioreiden maailmanmestaruuden. Liberecin MM-kilpailuissa 2009 hän oli normaalimäessä 43:s ja Oslossa 2011 normaalimäessä 34:s ja suurmäessä 37:s. Val di Fiemmen MM-kilpailuissa 2013 hän sijoittui suurmäessä 31:nneksi ja normaalimäessä 40:nneksi. Sotšin olympialaisten 2014 suurmäessä hän oli 47:s. Falunin MM-kilpailuissa 2015 hän sijoittui normaalimäessä 30:nneksi ja suurmäessä 47:nneksi, Lahden MM-kilpailuissa 2017 normaalimäessä 42:nneksi. Pyeongchangin olympialaisissa 2018 hän oli normaalimäessä 14:s ja suurmäessä 35:s. Seefeldin MM-kilpailuissa 2019 hän sijoittui suurmäessä 30:nneksi ja normaalimäessä 37:nneksi. Oberstdorfin MM-kilpailuissa 2021 hän oli suurmäessä 37:s ja normaalimäessä 43:s. Pekingin olympialaisissa 2022 hän sijoittui normaalimäessä 22:nneksi.

Zografski kilpaili maailmancupissa ensimmäisen kerran Pragelatossa joulukuussa 2008. Ensimmäisen pistesijansa hän sai oltuaan 28:s Engelbergin kilpailussa joulukuussa 2010. Kymmenen parhaan joukkoon hän sijoittui ensimmäisen kerran oltuaan kahdeksas Lillehammerin normaalimäen kilpailussa joulukuussa 2011. Parhaimmillaan hän on sijoittunut kuudenneksi Rukalla marraskuussa 2018. Kesä-GP-kilpailussa hän on ollut parhaimmillaan kolmas Štšutšinskssa syyskuussa 2021. Continental-cupissa hän on saavuttanut kolme toista  ja yhden kolmannen sijaa.

Lähteet 

Bulgarialaiset mäkihyppääjät
Vuonna 1993 syntyneet
Elävät henkilöt
Team Sportia

SGN Sportia Oy (yleisesti Team Sportia, ennen Sportia) on suomalainen urheilutekstiileihin sekä urheilussa käytettäviin apuvälineisiin erikoistunut liikeketju. Suomessa ja Ruotsissa Team Sportia -ketjuun kuuluu yli 100 liikettä. Team Sportia kuuluu SGN Group -konserniin, jolle se siirtyi Wihurilta vuonna 2006.

Sportia oli 2000-luvun puolivälissä Suomen toiseksi suurin urheiluliikeketju Intersportin jälkeen.

Lähteet

Aiheesta muualla
 Sportia

Suomalaiset yritykset
Suomalaiset kauppaketjut
Urheiluvälinekaupat
Tališit

Tališit tai talyšit ovat iranilaista tališin kieltä puhuva kansa. He asuvat Azerbaidžanin tasavallan kaakkoisosassa ja Iranin luoteisosassa. Uskonnoltaan he ovat muslimeja (šiialaisia ja sunnalaisia).

Tališit ovat Kaukasian muinaista kantaväestöä, joka on keskiajalta lähtien sulautunut azereihin. 1700-luvun puolivälissä Kaspianmeren lounaisrannikolle muodostui itsenäinen Tališin kaanikunta, jonka pääkaupunkina toimi Lənkəran. Vuonna 1802 kaanikunnasta tuli Venäjän protektoraatti ja vuonna 1828 se liitettiin kokonaan Venäjään.

Azerbaidžanissa tališit asuvat Lənkəranin, Lerikin, Astaran ja Masallın piireissä. Azerbaidžanin vuoden 1999 väestönlaskennan mukaan heitä oli 76 800 ja vuoden 2009 väestönlaskennan mukaan 112 000 henkeä. Iranin Gīlānin maakunnassa tališeja arvioidaan olevan noin 100 000.

Perinteisiä elinkeinoja ovat maanviljely, karjanhoito ja silkin tuotanto. Asumukset oli tasangolla rakennettu puusta ja vuoristossa kivestä. Perinteinen vaatetus on samankaltainen kuin azereilla. Ruokavalio koostui riisistä, kasviksista ja maitotuotteista. Patriarkaaliseen elämäntapaan kuului naapuriapu, verikosto ja vieraanvaraisuus. Suullinen kansanperinne on lainattu pääosin azereilta.

Lähteet

Aiheesta muualla 

Azerbaidžanin etniset ryhmät
Iranilaiset kansat
Iranin etniset ryhmät
Poliittinen teologia

Poliittinen teologia on poliittisen filosofian ja teologian haara, joka tarkastelee uskonnon suhtautumista poliittisiin, yhteiskunnallisiin, taloudellisiin ja kulttuurillisiin asioihin. Termi on etenkin länsimaisten teologien käytössä. Islamin politisointia kutsutaan islamismiksi.

Saksalainen Carl Schmitt 1920-luvulla oli ensimmäinen, joka käytti termiä poliittinen teologia. Hänen mukaansa nykyaikainen sekulaari politiikka on alun perin ollut uskonnollista, ja hän halusi tuoda teologian takaisin mukaan politiikkaan.

Käsitteitä

Lähteet

Uskonto ja politiikka
Käytännöllinen teologia
Poliittinen filosofia
Mih’ail Mjasnikovitš

Mihail Uladzimiravitš Mjasnikovitš (; , s. 6. toukokuuta 1950 Minskin alueen Njasvižin piirissä  Valko-Venäjän SNT:ssa Neuvostoliitossa) on Valko-Venäjän pääministeri. Presidentti Aljaksandr Lukašenka nimitti taloustieteen tohtori Mihail Mjasnikovitšin pääministeriksi tiistaina joulukuun 28. päivänä 2010. Samalla nimitettiin varapääministeri ja uusittiin keskeisten valtioelinten johtoa. 

Edellisen pääministerin Sjarhei Sidorskin johtama Valko-Venäjän hallitus oli eronnut joulukuun 27. päivänä, runsas viikko joulukuun 19. päivän 2010 presidentinvaalien jälkeen.

Lähteet

Aiheesta muualla 
Kuka kukin on (Valko-Venäjällä) -verkkosivusto Mjasnikovitšista (who.bdg.by) 
Valko-Venäjän Tiedeakatemian sivusto Mjasnikovitšista 

Valkovenäläiset taloustieteilijät
Valko-Venäjän pääministerit
Vuonna 1950 syntyneet
Elävät henkilöt
Modisti

Modisti on asustealan käsityöammattilainen, joka valmistaa hattuja. Modistit voivat valmistaa myös muita asusteita, kuten laukkuja, käsineitä ja somisteita, sekä työstää erikoismateriaaleja. Modistin on katsottu tarkoittavan nimenomaan naisten muodikkaita hattuja suunnittelevaa, valmistavaa ja myyvää henkilöä. Miesten hattuja valmistaa hatuntekijä. Suomenkielinen sana modisti on peräisin ranskan kielen vastaavaa asiaa tarkoittavasta sanasta modiste.

Suomeen perustettiin vuonna 1940 modisteille oma yhdistys, jonka nimi on ollut vuodesta 1958 lähtien Suomen Muotiliikkeiden Liitto. Yhdistyksessä oli suurimmillaan lähes 800 jäsentä, nykyisin vain kymmenisen. Yhdistys oli jo alkuajoista lähtien aktiivinen koulutuksen suhteen, mutta ensimmäinen modistin koulutus Suomessa alkoi vasta vuonna 1958 Helsingissä Valmistavassa tyttöjen ammattikoulussa. Aikaisemmin modistin ammattiin oli mahdollisuus oppia vain hattuliikkeessä modistin opissa. 1980-luvulla modistikoulutusta sai Helsingin lisäksi Turussa, Jyväskylässä ja Hämeenlinnassa. Nykyisin modistilinjat ovat Helsingissä ja Hämeenlinnassa, jossa modistiksi voi valmistua toisen asteen ammatillisessa oppilaitoksessa tekstiili- ja vaatetusalan perustutkinnon vaatetukseen suuntautuen.

Lähteet

Käsityöläiset
Ingrid Alexandra (Norjan prinsessa)

Ingrid Alexandra (s. 21. tammikuuta 2004 Oslo, Norja), Norjan prinsessa, on Norjan kruununprinssin Haakonin ja Mette-Maritin ensimmäinen lapsi. Hän on Norjan kruununperimysjärjestyksessä toisena isänsä jälkeen. Hänellä on velipuoli Marius ja nuorempi veli, prinssi Sverre Magnus (s. 2005).

Lähteet 

Norjan kuninkaalliset
Prinsessat
Vuonna 2004 syntyneet
Elävät henkilöt
555 (suuntanumero)

555 on kuvitteellisten puhelinnumeroiden alkuosa (puhelinkeskuksen numero), jota on käytetty hyvin laajasti useissa yhdysvaltalaisissa elokuvissa ja televisiosarjoissa.

Puhelinyhtiöt ryhtyivät suosittelemaan 1960-luvulla televisio- ja elokuvaväelle, että ne käyttäisivät kuvitteellisia 555-alkuisia puhelinnumeroita kohtauksissa, joissa näyttelijä valitsee numeroa. Yksi ensimmäisistä elokuvista jossa sitä käytettiin, oli tieteiselokuva Pakokauhua vuonna nolla (1962), jossa valitaan numero 555-2106. Yksi suosituimmista numeroista on 555-2368, joka on ollut ainakin kymmenessä elokuvassa tai TV-sarjan jaksossa.

Kaikki 555-alkuiset numerot Yhdysvalloissa eivät kuitenkaan ole kuvitteellisia, esimerkiksi 1 (Yhdysvallat)-XXX-555-1212 ohjautuu "XXX"-alueen numerotiedusteluun. 

Puhelintekniikka
Kuvitteellinen
Yhdysvaltain elokuva
Terrorin ja kauhun syksy

Terrorin ja kauhun syksy on saksalainen elokuva vuodelta 1978. Se on episodielokuva, joka yhdistää dokumenttiaineistoa perinteiseen elokuvalliseen kerrontaan, ja kuvaa syksyä 1977, jolloin Länsi-Saksa oli terroristien kynsissä. Eri episodeilla on eri ohjaajat. Tekijöiden joukossa on saksalaisen elokuvan kärkinimiä kuten Rainer Werner Fassbinder.

Kymmenestä suomalaisesta ensi-iltakriitikosta kaksi antoi elokuvalle kolme tähteä, yksi kaksi tähteä ja kolme yhden tähden, keskiarvona 2,00 tähteä neljästä.

Lähteet 

Vuoden 1978 saksalaiset elokuvat
Rainer Werner Fassbinderin ohjaamat elokuvat
Episodielokuvat
Ruokokynä

Ruokokynä on vanha kirjoitusvälinetyyppi.  Ruokokynät leikataan ruo'on korresta tai bambun pätkästä.  Muinaisesta Egyptistä on löytynyt ruokokyniä, joissa usein on halkaistu kärki.  Vanhimmat ovat neljänneltä vuosisadalta eaa.  Niitä käytettiin papyrukselle kirjoittamiseen ja ne olivat yleisimpiä kirjoitusvälineitä Uuden Testamentin kirjoittamisen aikoihin.

Ruokokynät ovat jäykempiä kuin sulkakynät eikä niiden kärki ole yhtä kestävä.  Tästä syystä ne korvautuivat myöhemmin sulkakynillä.  Ruokokynillä saadaan kuitenkin aikaan voimakkaita viivoja ja siksi niitä käytetään vielä kalligrafiassa.

Lähteet
 Artikkeli julkaisussa Linotype
  Määritelmä englannin kielisessä sanastossa

Aiheesta muualla 

Kirjoitusvälineet
Abyei

Abyei on alue Sudanin ja Etelä-Sudanin välisellä rajaseudulla. Siellä on runsaita öljyesiintymiä. Etelä-Sudan itsenäistyi vuonna 2011, mutta Abyein öljyalueen rajoista ja hallinnosta ei ole vielä sovittu, mikä saattaa johtaa uusiin sotiin ja levottomuuksiin.

Lähteet 
Aamulehti sivu A20, 27.12.2010

Etelä-Sudanin maantiede
Sudanin maantiede
Liahona

Liahona on Mormonin kirjassa ja myöhempien aikojen pyhien traditiossa Jumalan laatima ja lahjoittama laite, joka osoittaa suuntaa. Alman kirjan 37:38 (ainut jae, jossa Liahona mainitaan nimeltä) mukaan sana tarkoittaa kompassia (engl. a compass, Mormonin kirjan suomalainen käännös käyttää sanaa "suunnannäyttäjä") - laitetta, joka kuitenkin oli tuon ajan heprealaisille tuntematon. Laitteen kuvauksesta Mormonin kirjassa selviää, ettei se toiminut magneettisen kompassin tavoin.

Mormonin kirjan mukaan Liahona löydettiin eräänä aamuna Lehin teltan ovelta (1. Nefi 16:10). Jumala oli tätä ennen käskenyt Lehiä muuttamaan pois Jerusalemista Arabian autiomaahan, koska Jumala aikoi hävittää Jerusalemin. 1. Nefin kirjan mukaan Liahona oli taidokkaasti tehty pronssipallo, jossa oli kaksi osoitinta. Toinen osoittimista osoitti Lehille ja hänen perheelleen tien, jota kulkea. Myöhemmin se johti heidät Amerikan mantereelle. Toisen osoittimen funktio ei tule selvästi esiin. Liahona toimi "uskon ja taitavuuden" mukaan (1. Nefi 16:28). Kun Lehin jälkeläiset olivat uskollisia Jumalalle ja Hänen käskyilleen, Liahona johti heitä, mutta heidän luopuessaan Jumalasta Liahona lakkasi toimimasta (1. Nefi 18:12). Joskus Liahonan pinnalle saattoi myös ilmestyä tekstiä, jossa Jumala antoi ohjeita (1. Nefi 16:26-29). Myöhemmin Alman kirjassa Liahonaa verrataan Kristuksen sanaan (Alma 37:44). Alman kirjan jälkeen Liahonasta ei ole mainintoja Mormonin kirjassa.

Myöhempien aikojen pyhien liikkeen perustaja Joseph Smith antoi joskus ymmärtää, että Liahona oli niiden esineiden joukossa, jotka hän löysi Kumoran kukkulalta yhdessä Mormonin kirjan tekstin sisältäneiden kultalevyjen kanssa. Myös Mormonin kirjan kolmen todistajan David Whitmerin, Oliver Cowderyn ja Martin Harrisin sanotaan nähneen Liahonan (Oppi ja liitot 17:1).

Myöhempien Aikojen Pyhien Jeesuksen Kristuksen kirkon virallinen julkaisu Liahona on nimetty Mormonin kirjan Liahonan mukaan.

Mormonismi
Madame Curie

Madame Curie on Mervyn LeRoyn ohjaama yhdysvaltalainen elokuva vuodelta 1943. Elokuva pohjautuu Ève Curien kirjaan äidistään Marie Curiesta. Marie Curieta elokuvassa näyttelee Greer Garson ja hänen aviomiestään Pierreä Walter Pidgeon. Madame Curie oli Oscar-ehdokkaana seitsemässä eri kategoriassa, mutta jäi ilman palkintoa.

Roolit

Lähteet 

Vuoden 1943 yhdysvaltalaiset elokuvat
Yhdysvaltalaiset mustavalkoelokuvat
Yhdysvaltalaiset elämäkertaelokuvat
Mervyn LeRoyn ohjaamat elokuvat
Metro-Goldwyn-Mayerin elokuvat
Skjåk

Skjåk on Norjan kunta Opplandin läänissä, Ottadalenin länsiosassa. Kunnan rajanaapureita ovat pohjoisessa Norddal, Rauma ja Lesja, idässä ja kaakossa Lom, etelässä Luster sekä lännessä Stryn ja Stranda. Kunnan hallinnollinen keskus on Bismon taajamassa. Tammikuussa 2013 tehdyn väestönlaskennan mukaan Skjåkin kunnassa oli 2 279 asukasta.

Lähteet

Aiheesta muualla
Bounty (suklaapatukka)

Bounty on suklaapatukka, jota valmistaa Mars-konserni. Bounty sisältää kuivattua kookosta. Patukka on päällystetty maitosuklaalla. Se esiteltiin vuonna 1951. 

Makeismerkit
Suklaapatukat
Marsin tuotemerkit
Teemu Nikkanen

Teemu Nikkanen (s. 16. lokakuuta 1992 Riihimäki) on suomalainen pesäpalloilija, joka edustaa Superpesis-joukkue Kouvolan Pallonlyöjiä

Ura 
Nikkanen on edustanut Superpesiksessä vain Hyvinkään Tahkoa, mutta on pelannut myös seuran yhteistyöseuroissa. Nikkasen kasvattajaseuraksi on ilmoitettu sekä Tahko että Riihi-Pesis. Debyyttinsä Superpesiksessä Nikkanen teki vuonna 2010 Tahkon joukkueessa. Nikkasen ensimmäinen ottelu Superpesiksessä oli Vimpelin Vetoa vastaan. Sitä ennen hän oli pelannut Suomensarjassa, Ykköspesiksessä sekä juniorisarjoissa. Debyyttivuotensa aikana hän pelasi pääasiassa Suomensarjaa Tahkossa mutta myös Ykköspesistä Jokioisten Koetuksen joukkueessa.

Vuonna 2011 Nikkanen vakiinnutti paikkansa Tahkon edustusjoukkueessa: hän pelasi runkosarjassa 17 ottelussa 26:sta. Lisäksi hän pelasi poikien Superpesiksessä, Suomensarjassa sekä Tahkon yhteistyöseuran Puna-Mustien joukkueessa Ykköspesiksessä.

Vuonna 2012 Nikkanen pelasi Tahkon edustusjoukkueessa varsinkin numerolla kolme. 26. toukokuuta 2012 Nikkanen loukkaantui Hyvinkään joukkoampumisessa. Samassa joukkueessa pelannut Topi Koistinen kuoli saamiinsa vammoihin. Myös toinen joukkuekaveri Miikka Matikka loukkaantui. Luoti osui Nikkasta korvan yläpuolelle. Nikkanen kuitenkin palasi joukkueeseen pian tapahtumien jälkeen ja pelasi kauden aikana 27:ssä Tahkon 32 ottelusta. Hän jatkoi Tahkon joukkueessa myös kaudella 2013, jonka aikana hän pelasi 24 ottelussa pelaten kopparina. Nikkanen kärsi kauden aikana alaraajavammasta, jonka takia hän oli kuukauden pelaamatta. Nikkanen pelasi kauden aikana A-poikien Itä–Länsi-ottelussa.

Nikkanen pelaa kopparina ja kotiuttajana. Hän voitti kaudella 2012 Tahkossa A-poikien SM-pronssia. Lisäksi Nikkanen valittiin 2013 nuorten Itä–Länsi-ottelussa Hyvinkäällä joukkueensa parhaaksi.

Saavutukset 
 3 Itä–Länsi-ottelua: 2018, 2019, 2022

Tilastot

Superpesis-ura

Lähteet 
 Nikkasen profiili Hyvinkään Tahkon kotisivuilla

Viitteet 

Suomalaiset pesäpalloilijat
Vuonna 1992 syntyneet
Elävät henkilöt
Tšagatai

Tšagatai (1185-1241 tai 1242) oli Tsingis-kaanin poika, mongolihallitsija ja Tšagatain kaanikunnan perustaja ja sen ensimmäinen kaani. Tšagatain kaanikunta oli Keski-Aasiassa yksi neljästä kaanikunnasta, joihin Mongolivaltakunta jakautui. Tšagatai hallitsi kaanikuntaa kuolemaansa 1242 asti. Hänen mukaansa on nimetty tšagatain kieli ja tšagataikansa.

Tšagatain kaanit
1180-luvulla syntyneet
1240-luvulla kuolleet
Tšagatain kaanikunta

Tšagatain kaanikunta oli Tsingis-kaanin pojan Tšagatain perustama kaanikunta, joka sijaitsi Keski-Aasiassa.Tunnetaan eri nimillä Chagatai, Chagata, Chugta, Chagta, Djagatai ja Jagatai. Se hajaantui Kublai-kaanin mongolivaltakunnasta sen jakaannuttua neljään osaan ja se myöhemmin turkkilaistui.

Laajimmillaan valtakunta oli 1300-luvun lopulla, jolloin se ulottui Araljärven eteläosasta Amudarja-joelta Altaivuoristoon nykyisen Kiinan ja Mongolian rajalle
. Timur Lenk valtasi suuren osan kaanikunnasta vuonna 1370 ja lopullisesti kaanikunta hajosi 1600-luvun lopulla, jolloin siitä tuli osa Zungarin kaanikuntaa. Kiinan Qing-dynastia otti alueen hallintaansa 1700-luvun puolivälissä.

Lähteet 

Aasian entiset valtiot
Keski-Aasian historia
Melonta kesäolympialaisissa 1952 – naisten 500 metrin kajakkiyksikkö

Helsingin olympiakisojen naisten melonnassa oli ainoana lajina kajakkiyksiköiden 500 metrin kilpailu. Osanottajia oli 13. Kilpailu käytiin 28. heinäkuuta Soutustadionilla.

Alkuerät

Jokaisesta erästä kolme nopeinta loppukilpailuun.

1.erä

2.erä

3.erä

Loppukilpailu

Aiheesta muualla
 Finaalin selostus YLE:n elävässä arkistossa

Lähteet
 Tulokset puolaksi
 http://www.sports-reference.com/olympics/summer/1952/CAN/womens-kayak-singles-500-metres-round-one.html 

Melonta kesäolympialaisissa 1952
Pyöriäsuo

Pyöriäsuo on suo Lappeenrannan Yllikkälässä. Se sijaitsee sähköasemalle menevän tien varressa. Suolla ei juurikaan ole puita, joitakin harvakseltaan kasvavia kitukasvuisia mäntyjä ja koivuja, sekä tupasvillaa ja suopursua. Sen keskellä on avovesi, joka on muodoltaan pyöreä ja halkaisijaltaan muutamia kymmeniä metrejä. Suota ei ole ojitettu ja se on luokiteltu metsälain (10 §) tarkoittamaksi erityisen tärkeäksi elinympäristöihin
kuuluvaksi vähäpuustoisena suona.

Lähteet  

Lappeenrannan luonto
Suomen suot
Kotikäynti (mormonismi)

Kotikäyntiopetus (engl. visiting teaching) on Myöhempien Aikojen Pyhien Jeesuksen Kristuksen kirkossa työmuoto, jossa seurakunnan vapaaehtoiset naisjäsenet (kutsutaan kotikäyntisisariksi) vierailevat seurakunnan toisten naispuolisten jäsenten luona. Kotikäyntiopetuksen järjestää kirkon naisjärjestö, Apuyhdistys, joka on yksi kirkon apujärjestöistä. Yleensä jokaisella apuyhdistyksen kotikäyntisisarella on oma kotikäyntipari, joilla on osoitettu muutama sisar, joiden luokse tehdä kotiopetuskäyntejä. Kotiopetuskäynnillä luetaan Raamattua tai muita kirkon pyhiä kirjoituksia, tutkitaan ajankohtaisia artikkeleita Liahona-lehdestä ja rukoillaan. Samalla kotikäyntisisarten tulee selvittää, tarvitseeko heidän vierailemansa sisar apua tai tukea joissain ajallisissa asiossa tai tarvitisiko hän tukea miespuolisilta pappeudenhaltijoilta. Huhtikuun 1. päivänä 2018 kirkon presidentti Russell M. Nelson ilmoitti, että kotikäyntiopetus samoin kuin kotiopetus lopetetaan nykymuodossaan ja korvataan uudenmallisella palvelutyökonseptilla.

Mormonismi
The Tail of Substance

The Tail of Substance on puolalaisen death metal -yhtye Nomadin ensimmäinen studioalbumi, joka on julkaistu omakustanteena vuonna 1997.

Kappalelista

Kokoonpano
 Bleyzabel – laulu
 Christian – laulu
 Patrick – kitarat
 David – kitarat
 Herman – bassokitara
 Piena³ – rummut

Aiheesta muualla
 

Vuoden 1997 albumit
Vuoden 1997 esikoisalbumit
Nomadin albumit
The Devilish Whirl


The Devilish Whirl on puolalaisen death metal -yhtye Nomadin toinen studioalbumi, joka on julkaistu vuonna 1999.

Kappalelista
Kaikki kappaleet sanoittanut Bleyzabel.

Kokoonpano 
 Bleyzabel – laulu
 Patrick – kitarat
 Drathdeus – kitarat
 Herman – basso
 Piena³ – rummut

Aiheesta muualla 
 

Nomadin albumit
Vuoden 1999 albumit
Devouring Weakness


Devouring Weakness on puolalaisen sludge/progressiivisen metalliyhtye Blindeadin ensimmäinen studioalbumi, joka on julkaistu vuonna 2006.

Kappaleet

Kokoonpano 
 Nick – laulu
 Havoc – kitara
 Deadman – kitara
 Brovar – basso
 Konrad – rummut

Aiheesta muualla 
 

Vuoden 2006 esikoisalbumit
Blindeadin albumit
Juan Rafael Mora

Juan Rafael Mora Porras (1814-1860) oli Costa Rican presidentti vuosina 1849-1859. Hän sai vallan, kun José María Castro luopui siitä. Myöhemmin Mora valittiin presidentiksi kaksi kertaa myös vaaleilla, 1853 ja 1859. Vuonna 1856 hän johti kansallista kampanjaa, jolla karkotettiin seikkailija William Walker Keski-Amerikasta. Vuonna 1858 hän allekirjoitti sopimuksen, jolla määriteltiin Nicaraguan ja Costa Rican välinen raja.  Vuonna 1859 hänet syrjäytettiin verettömässä vallankaappauksessa.

Lähteet 

Costa Rican presidentit
Vuonna 1814 syntyneet
Vuonna 1860 kuolleet
Burton Albion FC

Burton Albion Football Club on jalkapalloseura Burton upon Trentin kaupungista Staffordshiren kreivikunnasta. Seura pelaa kaudella 2021–2022 Englannin ykkösliigassa. Kaudet 2009–2015 se pelasi kakkosliigassa ja kaudet 2016–2018 mestaruussarjassa. Burton Albion pelaa kotiottelunsa Pirelli Stadiumilla.

Historia 
Burton Swifts ja Burton Wanderers perustettiin 1871, mutta kyseiset seurat yhdistyivät 1900 Burton United nimiseksi seuraksi. United kuitenkin lopetettiin 1910, mutta seuran tilalle perustettiin 1920 Burton All Saints, joka nimettiin 1924 Burton Towniksi. Burton Town lopetettiin 1940, mutta vanhan seuran tilalle perustettiin 5. heinäkuuta 1950 Burton Albion Football Club, joka liittyi heti samana vuonna Birminghamin aluesarjaan. Aluesarjassa Burton Albion pelasi 4 vuotta ja paras sijoitus oli toinen vuonna 1954. 1956 Burton Albion nousi maan urheilu-uutisiin päästyään FA Cupissa kolmannelle kierrokselle, jossa hävisi Charltonille. 1958 seura siirtyi pelaamaan Southern Leaguen divisioonaan, Englannin kahdeksanneksi korkeimmalle sarjatasolle.

1966 Burton Albion nousi Southern Leaguen Premier Leagueen ollessaan kolmas Division One Southissa. 1970 seura putosi jälleen sarjatasoa alemmas, mutta nousi 1972 takaisin Premier Leagueen ollessaan toinen Divion Onessa. Jo seuraavana vuonna Burton Albion putosi jälleen, mutta nousi 1974 takaisin Premier Leagueen. 1975 Burton Albion pääsi FA Trophyssa välieriin. 1980 Burton Albion siirtyi Northern Leagueen. 1985 Burton Albion sivusi ennätystään FA Cupissa seuran päästyä kolmannelle kierrokselle. Kolmannella kierroksella Leicester City voitti Burton Albionin. 1987 Burton Albion sijoittui toiseksi FA Trophyssa. 1988 seura siirtyi takaisin Southern Leagueen, jossa sijoittui toiseksi 2000 ja 2001. 2001 Burton Albion siirtyi jälleen takaisin Northern Premier Leagueen, jonka voitti heti samalla kaudella ja nousi Englannin konferenssiin. 2005 Burton Albion pääsi välieriin FA Trophyssa ja vuonna 2006 seura pääsi kolmannen kerran historiansa aikana FA Cupin kolmannelle kierrokselle, jolloin Manchester United oli parempi 5–0. 2009 Burton Albion voitti Englannin konferenssin ja nousi Englannin kakkosliigaan.

Burton Albion FC -seuran menestys kausittain

Stadion 

Burton Albion pelaa kotiottelunsa Pirelli Stadiumilla. Kun seura perustettiin 1950, kotistadion oli Wellington Street ground. Seura sai uuden stadionin Eton Parkin 1958. Pirelli Stadiumin seura sai käyttöön 2005. Pirelli Stadiumin kapasiteetti 6 912. Stadionin neljästä katsomosta yksi istumakatsomo ja kolme on katettuja. Stadion maksoi 7,2 miljoonaa puntaa.

Saavutukset 

 Englannin kakkosliigan voitto 2015 
 Englannin konferenssin voitto 2009
 Northern Premier Leaguen voitto 2002
 Southern Leaguen toinen sija 2000 ja 2001
 Southern Leaguen divisioonan toinen sija 1974
 FA Trophyn toinen sija 1987
 Välierissä 1975, 2002, 2005

Lähteet 

79.31 Jalkapallo
Englantilaiset jalkapalloseurat
Staffordshiren urheilu
Kallista kipua

Kallista kipua () on yhdysvaltalainen sairaalamaailmaan sijoittuva komediallinen draamasarja. Ohjelman ensimmäinen jakso esitettiin USA Network -kaapelikanavalla 4. kesäkuuta 2009. Sarja nousi nopeasti yhdeksi Yhdysvaltojen katsotuimmista kaapelikanavalla esitettävistä draamasarjoista.

Ohjelma kertoo Hank Lawsonista, joka saa potkut lääkärinvirasta hoitovirheen vuoksi. Pian potkujen jälkeen Hankin tyttöystävä jättää hänet, ja elämän suunta muuttuu sen myötä täysin. Hank matkaa veljensä Evanin kanssa Hamptoniin, jossa hän ryhtyy "seurapiirien henkilääkäriksi". Yllättäen läheisen sairaalan työntekijä Jill Casey pyytää Hankia hoitamaan kaupungin vähäosaisia, ja pian Hank on tilanteessa, jossa hänen pitäisi päättää, tehdäkö hyvää itselle vai muille.

Sarjan ensimmäinen kausi kattaa kaikkiaan 12 jaksoa, jotka esitettiin kesän 2009 aikana. USA Network tiedotti 28. heinäkuuta 2009, että sarja saa jatkuu toiselle tuotantokaudelle, joka sisältää 16 jaksoa. Toinen tuotantokausi alkoi heinäkuussa 2009 ja päättyi alkuvuodesta 2011. Sarja saa myös kolmannen tuotantokauden, joka tulee olemaan 16 jakson mittainen.

Suomessa sarjan esittäminen aloitettiin MTV3-kanavalla 7. tammikuuta 2011. MTV3 on tilannut ohjelmistoonsa myös sarjan toisen tuotantokauden.

Henkilöt
Henry "Hank" Lawson (es. Mark Feuerstein) on kolmekymppinen lääkäri, joka saa potkut töistään hoitovirheen seurauksena. Hank pyrkii aina toimimaan yhteisen hyvän edistämiseksi, mutta muutokset elämässä saavat hänet pohtimaan, pitäisikö hänen sittenkin toimia itsekkäämmin.
Evan R. Lawson (es. Paulo Costanzo) on Hankin pikkuveli. Ammatiltaan hän on tilintarkastaja. Evan osaa puhua taitavasti ihmisiä pyörryksiin, ja naisiakin hän lähestyy yleensä keksityillä titteleillä. Villin puolen lisäksi Evan on myös piinkova liikemies ja huolehtiva veli Hankille.
Jill Casey (es. Jill Flint) on paikallisen sairaalan työntekijä. Jill on kaunis, fiksu ja maanläheinen nainen, joka tietää, kuinka paikallisia byrokraatteja tulee käsitellä, että hommat saadaan tehdyksi.
Divya Katdare (es. Reshma Shetty) on kaksikymppinen nainen, jonka suuri unelma on saada työskennellä sairaanhoidon parissa. Divya on hyvin tehokas ja määrätietoinen ihminen. Hänen vanhempansa eivät tahtoisi yläluokkaisen tyttärensä tekevän oikeita töitä, mutta Divya on asiasta eri mieltä.

Jaksot

1. tuotantokausi (2009)

 Sarjan pilottijakso on kestoltaan kahden jakson pituinen. Suomessa jakso esitetään eroteltuna kahdeksi erilliseksi jaksoksi.

2. tuotantokausi (2010–2011)

Lähteet

Aiheesta muualla

Ohjelman viralliset sivut USA Networkin sivustolla 
Sarjan suomenkielinen esittely MTV3:n sivuilla

Yhdysvaltalaiset draamakomediasarjat
Yhdysvaltalaiset sairaalasarjat
2000-vuosikymmenen televisiosarjat
2010-luvun televisiosarjat
USA Networkin televisio-ohjelmat
Songs from the West Coast

Songs from West Coast on Elton Johnin kahdeskymmenesseitsemäs studioalbumi, joka julkaistiin maailmanlaajuisesti 1. lokakuuta 2001. Monet kriitikot ovat sanoneet, että tämä albumi toi Johnin takaisin hänen pianopohjaisen musiikkinsa juurille.

Kappaleet 
Kaikki kappaleet säveltänyt Elton John ja sanoittanut Bernie Taupin.

Muusikot 
Elton John – piano, harmoni, kosketinsoittimet, laulu
Davey Johnstone – akustinen kitara, sähkökitara, mandoliini, taustalaulu
Paul Bushnell – basso, taustalaulu
Nigel Olsson – rummut, taustalaulu
Paul Buckmaster – sarvi, merkkijono
Stevie Wonder – huuliharppu

Aiheesta muualla 
Elton Johnin virallinen sivusto 
Elton Johnin diskografia 

Elton Johnin albumit
Vuoden 2001 albumit
Impulse (EP)


Impulse on puolalaisen metalliyhtye Blindeadin EP-levy, joka on julkaistu vuonna 2009.

Kappaleet 
Kaikki kappaleet sanoittanut Nick Wolverine.

Kokoonpano 
 Nick – laulu
 Havoc – kitara
 Deadman – kitara
 Konrad – rummut
 Zvierzak – basso

Aiheesta muualla
 

Vuoden 2009 EP:t
Blindeadin albumit
Affliction XXIX II MXMVI

Affliction XXIX II MXMVI on puolalaisen metalliyhtye Blindeadin kolmas studioalbumi, joka on julkaistu vuonna 2010.

Kappaleet

Kokoonpano 
 Patryk Zwoliński – laulu
 Marek Zieliński – kitara
 Piotr Kawalerowski – basso
 Konrad Ciesielski – rummut
 Bartosz Hervy – kosketinsoitin, tuottaja, miksaaja
 Mateusz Śmierzchalski – kitara, basso (kappaleet 2 & 4), tuottaja, miksaaja

Arvostelut 
 Heavyblogisheavy.com: 
 Imperiumi.net:

Lähteet

Aiheesta muualla 
 

Blindeadin albumit
Vuoden 2010 albumit